Document ID: /roh_data/filtered/fineweb-2-filterrobots_roh.jsonl.gz/1092

In dals promis ils pli enconuschents en connex cun il Gottard è l'anteriur Cusseglier federal Adolf Ogi. El ed il Cusseglier dals chantuns dal Grischun Martin Schmid han dà pled e fatg al di da l'avertura.
Dasper l'entira prominenza politica, il Cussegl federal, il Cussegl dals chantuns ed il Cussegl naziunal èn stads envidads radund 1'100 giasts a l'avertura dal tunnel da basa dal Gottard. Tranter quels er la chanceliera tudestga Angela Merkel, il president franzos François Hollande ed il primminister talian Matteo Renzi.
Nizzegiar la chaschun cun Merkel ed Hollande
Il president da la Confederaziun, Johann Schneider-Ammann ha ditg en in'emissiun speziala da SRF ch'el veglia nizzegiar quest di er diplomaticamain. «Nus vulain mussar che nus essan solidaris cun l'Europa. Nus avain dentant aspectativas. Suenter la fin d'emna da Brexit vulain nus vegnir a pled. Nus duvrain ina nova cunvegna enfin il favrer 2017 - ina cunvegna che omaduas partidas acceptan. Durant questa atmosfera pli lucca dad oz vegnin nus a nizzegiar questa schanza.»
RR novitads 06:00+